Diari Oficial de la Generalitat Valenciana


Sumari del DOGV 5974, del 13-03-2009 (2009/2870)

RESOLUCIÓ de 4 de març de 2009, del secretari autonòmic d'Ocupació i director general del Servici Valencià d'Ocupació i Formació, de modificació de la Resolució de 3 de març de 2008, de delegació de competències en matèria de personal, gestió financera i pressupostària, contractació administrativa i gestió de subvencions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5974

Data del DOGV
:   13-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2870


Data del document
:   04-03-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * suport econòmic
    * competència administrativa
    * gestió financera
    * administració del personal
    * política pressupostària
    * delegació de poders

RESOLUCIÓ de 4 de març de 2009, del secretari autonòmic d'Ocupació i director general del Servici Valencià d'Ocupació i Formació, de modificació de la Resolució de 3 de març de 2008, de delegació de competències en matèria de personal, gestió financera i pressupostària, contractació administrativa i gestió de subvencions. [2009/2870]  
En el Diari Oficial de la Comunitat Valenciana núm. 5719, de 7 de març de 2008, es va publicar la Resolució de data 3 de març de 2008 de delegació de competències en matèria de personal, gestió financera i pressupostària, contractació administrativa i gestió de subvencions.  
Atés que el marc actual de delegació de competència del Servef previst en la norma esmentada s'ha vist excedit en l'àmbit del foment d'ocupació per l'establiment i implementació de nous programes d'ajudes durant l'exercici 2009, resulta necessària l'adaptació del vigent règim de delegació a este nou context.  
En conseqüència, i d'acord amb allò disposat en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció introduïda per Llei 4/1999, de 13 de gener; i en l'article 63 de la Llei 5/1983, de 30 de desembre, del Consell, modificada per Llei 12/2007, de 20 de març, de la Generalitat, resolc:  
Primer  
Modificar l'apartat II, del resolc tercer. Delegació de competències en matèria de gestió de subvencions, de la Resolució de 3 de març de 2008, que queda redactat com seguix:  
II. En l'àmbit d'actuació de la Direcció General d'Ocupació i Inserció Laboral, d'acord amb l'article 16 del Reglament d'Organització i del Règim Jurídic:  
1. Es delega en el director general d'Ocupació i Inserció Laboral l'exercici de les competències que s'indiquen a continuació, sobre totes les subvencions imputables als subprogrames 322.51 «Foment d'Ocupació» i 322.54 «Inserció Laboral» amb les excepcions expressades en els números 2, 3 i 4 següents:  
a) La competència de concessió i denegació de les subvencions corrents i de capital de caràcater genèric, així com la firma de tots aquells documents administratius que siguen necessaris per a formalitzar la concessió de les de caràcter nominatiu.  
b) La resolució d'acceptació del desistiment o renúncia per part del sol·licitant, així com qualsevol altra incidència que es produïsca amb posterioritat a la concessió.  
c) El reconeixement de l'obligació i la proposta de pagament, fins i tot les de caràcter plurianual.  
d) La resolució de devolució de les garanties per bestreta constituïdes a l'empara d'allò disposat en el número 2 de l'article 47.bis del Text Refós de la Llei d'Hisenda Pública de la Generalitat Valenciana.  
e) La minoració de la subvenció concedida en els supòsits d'incompliment per part del beneficiari establits en la normativa vigent.  
f) La incoació i resolució dels expedients de revocació en els supòsits previstos en la normativa vigent.  
g) En relació amb les competències delegades en les dos lletres anteriors, es delega també la competència per a exigir el reintegrament de les quantitats indegudament percebudes i els interesaos de demora des del moment del pagament d'estes.  
2. Es delega en els titulars de les direccions territorials d'Ocupació del SERVEF, en el seu àmbit d'actuació respectiu, l'exercici d'estes competències especificades en el número 1 anterior respecte dels programes de foment d'ocupació següents:  
- Programa de Foment d'Ocupació Estable i en general programes d'ajudes directes a entitats ocupadores.  
- Programa de Foment d'Ocupació dirigit a Emprenedors i en general programes d'ajudes directes a desocupats.  
- Programa d'ajudes a les empreses d'Inserció.  
- Programa de Foment per a persones amb discapacitat amb l'excepció de les ajudes a centres especial d'ocupació.  
3. Es delega en els titulars de les direccions territorials d'Ocupació del SERVEF, en el seu respectiu àmbit d'actuació i pel que fa als programes d'ocupació que s'indiquen a continuació, l'exercici d'estes competències especificades en el número 1 anterior, a excepció de les competències de concessió i denegació de les subvencions següents:  
- Programa d'ajudes d'Ocupació Pública d'Interés Socials, excepte el Programa Salari Jove en les conselleries.  
- Programa d'ajudes a les entitats promotores de Plans Integrals d'Ocupació i de projectes d'ocupació amb suport.  
- Programa de Foment del Desenrotllament Local.  
4. De la delegació efectuada en el director/a general d'Ocupació i Inserció Laboral en el número 1 anterior, no és objecte de delegació la competència de concessió i denegació de les subvencions respecte de les ajudes següents:  
- Programes delegats en el número anterior als titulars de les direccions territorials d'Ocupació del SERVEF.  
- Programa de Pactes Territorials per l'Ocupació.  
- Programa Salari Jove en conselleries.  
- Programa Beca Salari.  
- Entre els diversos tipus d'ajudes de centres especials d'Ocupació:  
· Proyectes de creació de llocs de treball.  
· Subvencions destinades a equilibrar financerament als centres, incloses en la modalitat «Manteniment de llocs de treball».  
5. La firma de tots aquells documents comptables associats que es requerisquen per a la gestió de les subvencions corrents i de capital corresponents als subprogramas que tot seguit s'indica, inclosos els de retenció de crèdit, correspondrà:  
- Al/ a la cap de l'Àrea d'Inserció Laboral, en l'àmbit de les subvencions corresponents al subprograma 322.54 «Inserció Laboral» o equivalent.  
- Al/a la cap d'Àrea de Foment en l'àmbit de les subvencions corresponents al subprograma 322.51 «Fomento de l'Ocupació» o equivalent.  
Segon. Entrada en vigor  
La present resolució entrarà en vigor a partir de l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa podran els interessats interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò establit en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant este mateix òrgan en el termini d'un mes, computat en els termes ja dits, d'acord amb allò disposat en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjudici de la possibilitat que els interessats pugen exercitar, si fa el cas, qualsevol altre recurs que consideren convenient.   
València, 4 de març de 2009.- El secretari autonòmic d'Ocupació i director general del Servef: Luis Lobón Martín.